ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
ইনডেন এলপিজি গ্রাহকদের ‘ বাড়িতে সরাসরি’ ডাবর পণ্য বিক্রির জন্য ইন্ডিয়ান অয়েল এবং ডাবরের মধ্যে চুক্তি
কলকাতা, ২৩ ফেব্রুয়ারি, ২০২২
দেশে প্রায় ১৪ কোটি ইনডেন এলপিজি গ্রাহকের বাড়িতে ডাবরের ন্যায্যমূল্যের পণ্য সরাসরি পৌঁছে দেওয়ার জন্য ইন্ডিয়ান অয়েল এবং ভারতের অন্যতম প্রধান আয়ুর্বেদ সংস্থা ডাবর ইন্ডিয়া লিমিটেডের মধ্যে একটি চুক্তি হয়েছে ।
চুক্তির অঙ্গ হিসেবে ইন্ডিয়ান অয়েলের ইনডেন এলপিজি ডিস্ট্রিবিউটাররা ডাবরের খুচরো পণ্য বিক্রির অংশীদার হয়ে উঠবে । এমনকি ইনডেন এলপিজি রান্নার গ্যাস সিলিন্ডার সরবরাহকারী কর্মীদের মাধ্যমে দেশের কোটি কোটি ইনডেন এলপিজি উপভোক্তাদের পরিবারে সরাসরি ডাবরের ন্যায্যমূল্যের পণ্য বিক্রি করতে পারবে ।
ইন্ডিয়ান অয়েলের কার্যনির্বাহী অধিকর্তা  শ্রী এস এস লাম্বা জানিয়েছেন, ইন্ডিয়ান অয়েল হল একটি গ্রাহক কেন্দ্রিক সংস্থা । তাই গ্রাহকদের মন জয় করতে এই সংস্থা সর্বদাই তৎপর । এর ফলস্বরূপ ইনডেন গ্রাহকদের কাছে ডাবরের পণ্য পৌঁছে দিতে ডাবর ইন্ডিয়া লিমিটেডের সঙ্গে চুক্তি করা হয়েছে বলে তিনি উল্লেখ করেন । শ্রী লাম্বা আরও জানান, তাদের এলপিজি রান্নার গ্যাস সিলিন্ডার সরবরাহকারী কর্মীদের মাধ্যমে এই পণ্য সরাসরি গ্রাহকদের বাড়িতে পৌঁছে দেওয়া হবে । তিনি বলেন, একাধিক প্রতিকূলতা সত্ত্বেও ইনডেন সিলিন্ডার সরবরাহকারী কর্মীরা রান্নার গ্যাস পৌঁছে দিতে নিরন্তর প্রয়াস চালিয়ে যাচ্ছেন । দেশে বর্তমানে ১২ হাজার ৭৫০এর বেশি ইনডেন ডিস্ট্রিবিউটার রয়েছেন । এর আওতায় ৯০ হাজারেরও বেশি রান্নার গ্যাস সরবরাহকারী কর্মী যুক্ত রয়েছেন । কোভিড পরিস্থিতির মধ্যেও, এমনকি লকডাউনের প্রতিবন্ধকতা থাকা সত্ত্বেও এই কর্মীরা গ্রাহকদের দোড়গোড়ায় রান্নার গ্যাস পৌঁছে দিয়েছেন ।
অনুষ্ঠানে উপস্থিত ডাবর ইন্ডিয়া লিমিটেডের মুখ্য কার্য নির্বাহী অধিকর্তা শ্রী মোহিত মালহোত্রা জানান, এই চুক্তির ফলে গ্রাম, শহর, আধা-শহর এলাকায় লক্ষ লক্ষ ইনডেন এলপিজি গ্রাহকের কাছে তাদের পণ্য খুব সহজেই পৌঁছে যাবে । অনুষ্ঠানে উপস্থিত ছিলেন ডাবর ইন্ডিয়া লিমিটেডের বাণিজ্যিক বিভাগের কার্যনির্বাহী অধিকর্তা শ্রী আদর্শ শর্মা ।
(CG/SS/RAB
অর্থমন্ত্রক
আয়কর দপ্তর মুম্বাইয়ে তল্লাশি অভিযান চালিয়েছে
নয়াদিল্লি, ৩ মার্চ, ২০২২
আয়কর দপ্তর বৃহনমুম্বাই মিউনিসিপাল কর্পোরেশনের কয়েকজন ঠিকাদার, একজন বিশিষ্ট ব্যক্তি ও তাঁদের নিকটজনেদের কর্মস্থল ও বাসস্থানে ২৫শে ফেব্রুয়ারি তল্লাশি অভিযান চালিয়েছে। দপ্তরের আধিকারিকরা মুম্বাইয়ের ৩৫টি জায়গায় এই অভিযান চালায়।
তল্লাশি অভিযান চালানোর সময় বেশ কিছু আপত্তিকর নথি, কাগজ এবং ডিজিটাল প্রামাণ্য নথি বাজেয়াপ্ত করা হয়েছে। বাজেয়াপ্ত করা নথি থেকে এটা স্পষ্ট যে, এই ঠিকাদারদের সঙ্গে ওই বিশিষ্ট ব্যক্তির যথেষ্ট যোগাযোগ আছে। সংশ্লিষ্ট নথিগুলি থেকে প্রায় ৩৬টি স্থাবর সম্পত্তির হদিশ পাওয়া গেছে যেগুলির মোট মূল্য ১৩০ কোটি টাকার বেশি। এক্ষেত্রে সংশ্লিষ্ট ব্যক্তিদের নামে অথবা তাঁদের নিকটজন কিংবা বেনামে সম্পত্তিগুলি কেনা হয়েছে। তল্লাশি চালানোর সময় দেখা গেছে, সংশ্লিষ্ট ব্যক্তিরা আন্তর্জাতিক হাওয়ালা চক্রের সঙ্গে যুক্ত। বিদেশে আর্থিক লেনদেনের সন্ধানও তল্লাশি অভিযান চালানোর সময় স্পষ্ট হয়েছে। কিছু আলগা কাগজ ও এক্সেল ফাইল থেকে হিসাব বহির্ভূত নগদ লেনদেনের প্রমাণ মিলেছে, যার মোট পরিমাণ বেশ কয়েকশ’ কোটি টাকা। এগুলি কোথাও কোন হিসাবে দেখানো হয়নি।
ঠিকাদারদের ক্ষেত্রে যে নথিগুলি বাজেয়াপ্ত করা হয়েছে সেগুলি থেকে এটা স্পষ্ট যে, ঠিকাদাররা তাঁদের উপার্জনের ওপর আয়করের বোঝা যাতে না চাপানো হয় তার জন্য বিপুল অঙ্কের ব্যয় দেখিয়েছেন। এক্ষেত্রে ভুয়ো লেনদেনের সাহায্য নেওয়া হয়েছে। বেশ কয়েকটি ক্ষেত্রে দেখা গেছে, নির্দিষ্ট কোনও ব্যক্তির থেকে নগদ নিয়ে সেই ব্যক্তিকে বেশ কিছু অন্যায্য সুবিধা পাইয়ে দেওয়া হয়েছে। এছাড়াও, বিভিন্ন সম্পত্তিতে বিনিয়োগ করার ক্ষেত্রে হিসাব বহির্ভূত লেনদেনের প্রমাণও পাওয়া গেছে। প্রাথমিক তদন্তে এটা স্পষ্ট যে, এইসব ঠিকাদাররা প্রায় ২০০ কোটি টাকার আয় গোপন করেছেন।
তল্লাশি অভিযান চালানোর সময় হিসাব বহির্ভূত ২ কোটি টাকা নগদ এবং ১ কোটি ৫০ লক্ষ টাকার অলঙ্কার এ পর্যন্ত বাজেয়াপ্ত করা হয়েছে। এ বিষয়ে আরও তদন্ত চলছে।
CG/CB/DM/
(Visitor Counter : 93
বিজ্ঞানওপ্রযুক্তিমন্ত্রক
ভারতের হিমালয় পার্বত্য অঞ্চলে সিএসআইআর-আইএইচবিটি, আসাফোইটিডা -এর চাষ শুরু করলো
নয়াদিল্লী, ১৯ অক্টোবর, ২০২০
পালামপুরের ইন্সটিটিউট অফ হিমালয়ান বায়োরিসোর্স টেকনোলজি  বিজ্ঞান ও কারিগরি গবেষণা পরিষদের অধীনস্থ একটি সংস্থা।এই সংস্থা হিমাচলপ্রদেশের প্রত্যন্ত লাহুল উপত্যকায় কৃষকদের হিং চাষে উৎসাহিত করেছে। এই অঞ্চলের শীতল মরুভূমি এলাকা অনাবাদী। সিএসআইআর-আইএইচবিটি আসাফোইটিডা বা হিং-এর বীজ ইরান থেকে নিয়ে এসে তাতে প্রয়োজনীয় পরিবর্তন ঘটিয়েছে।
আসাফোইটিডা হল অত্যন্ত জনপ্রিয় একটি মশলা। ভারতে এর প্রচুর চাহিদা রয়েছে। প্রতি বছর আফগানিস্তান, ইরান এবং উজবেকিস্তান থেকে ভারত ১২০০ টন অপরিশোধিত আসাফোইটিডা আমদানি করে। যেহেতু ভারতে ফেরুলা আসাফোইটিডা গাছ পাওয়া যায়না তাই এর চাষ করার ক্ষেত্রে বেশ সমস্যা ছিল। সিএসআইআর-আইএইচবিটি-র নির্দেশক ডঃ সঞ্জয় কুমার ভারতে আসাফোইটিডা চাষের জন্য উদ্যোগী হন। লাহুল উপত্যকার কোয়ারিং গ্রামে এক কৃষককে ১৫ই অক্টোবর তিনি এর চাষ করতে উৎসাহ দেন। সিএসআইআর-আইএইচবিটি ২০১৫ সালে আইসিএআর-এর ন্যাশনাল ব্যুরো অফ প্ল্যান্ট জেনেরিক রিসোর্সেস  ইরান থেকে ৬ রকমের বীজ নিয়ে আসে। সংস্থা সূত্রে জানানো হয়েছে রিবলিং, লাহুল এবং স্পিতিতে তারা ২০১৮ সাল থেকে পরীক্ষামূলকভাবে এর চাষ শুরু করে। এই গাছ শুকনো এবং শীতল পরিবেশে বেড়ে ওঠে। তাই ভারতের হিমালয় পার্বত্য অঞ্চলে আসাফোইটিডা-র চাষ করা সুবিধাজনক।এর শিকড়ে ওলেওগাম রজন উৎপন্ন হতে প্রায় ৫ বছর লাগে।
ফেরুলা আসাফোইটিডা-র শিকড় থেকে ওলেওগাম রজন সংগ্রহ করা হয় ঠিকই, কিন্তু ভারতে ফেরুলা আসাফোইটিডা প্রজাতির উদ্ভিদ ছিলনা। যদিও হিমাচল প্রদেশের চাম্বায় ফেরুলা জাইস্কিনা এবং কাশ্মীর ও লাদাখে ফেরুলা নারথেক্স পাওয়া যায় কিন্তু সেগুলি থেকে হিং পাওয়া যায় না। আসলে সারা বিশ্বে ১৩০ রকমের ফেরুলা থাকলেও শুধুমাত্র ফেরুলা আসাফোইটিডা থেকেই হিং পাওয়া যায়।
হিমাচলপ্রদেশের মুখ্যমন্ত্রী এ বছরে তাঁর বাজেট ভাষণে রাজ্যে হিং চাষের উদ্যোগের কথা ঘোষণা করেছিলেন। হিমাচলপ্রদেশের কৃষি দপ্তরের সঙ্গে এই মর্মে ৬ই জুন সিএসআইআর-আইএইচবিটি একটি চুক্তি স্বাক্ষর করে। এরপর ২০-২২ জুলাই রাজ্যের বিভিন্ন জেলার ১২ জন কৃষি আধিকারিক হিং চাষের বিষয়ে প্রশিক্ষণ নেন। এরপর লাহুল উপত্যকার মাধগ্রান, বিলিং এবং কেলং–এ হিং-এর চাষ করার জন্য প্রশিক্ষণ কর্মসূচির আয়োজন করা হয়, যাতে আসাফোইটিডা-র বীজ উৎপাদন এবং বাণিজ্যিকভাবে চাষ করা যায়।
CG/CB/NS
(Visitor Counter : 301
আয়ুষ
সারা দেশে ডিজিটাল মাধ্যমে ষষ্ঠ আন্তর্জাতিক যোগ দিবস উদযাপিত
নয়াদিল্লি, ২১ জুন, ২০২০
ষষ্ঠ আন্তর্জাতিক যোগ দিবস সারা দেশে উৎসাহ ও উদ্দীপনায় বৈদ্যুতিন তথা ডিজিটাল প্ল্যাটফর্মের মাধ্যমে উদযাপিত হয়েছে। এই উপলক্ষে জাতির উদ্দেশে ভাষণে শ্রী নরেন্দ্র মোদী পারিবারিক বন্ধনকে মজবুত করার ক্ষেত্রে যোগের ভূমিকার কথা উল্লেখ করেন। তিনি বলেন, যোগ এমন এক মাধ্যম, যা শিশু ও বয়স্ক সহ পরিবারের প্রত্যেক সদস্যের মধ্যে বন্ধনকে সুদৃঢ় করে এবং পরস্পরকে আরও নিকট করে তোলে। এই কারণেই এবারের যোগ দিবসের মূল ভাবনা হিসাবে ‘পরিবারের সঙ্গে যোগচর্চা’কে অগ্রাধিকার দেওয়া হয়েছে। প্রধানমন্ত্রী আরও বলেন, কোভিড-১৯ মূলত মানবদেহের শ্বাস-প্রশ্বাসের সঙ্গে যুক্ত অঙ্গগুলিকে আক্রমণ করে। তাই, শ্বাস-প্রশ্বাস ব্যবস্থাকে আরও শক্তিশালী করার ক্ষেত্রে প্রাণয়ম অত্যন্ত গুরুত্বপূর্ণ। তিনি বলেন, “আমরা যদি স্বাস্থ্য ও প্রত্যাশার তরঙ্গের মধ্যে সামঞ্জস্য খুঁজে পাই, তা হলে সেদিন খুব বেশি দূরে নেই, যখন সমগ্র বিশ্ব সুস্থ-সবল ও আনন্দমুখর মানবজাতির সাফল্য প্রত্যক্ষ করবো। তাই, যোগচর্চা এরকম এক আনন্দমুখর বিশ্ব-পরিবেশ গড়ে তুলতে আমাদের সাহায্য করতে পারে”।
বর্তমান কোভিড-১৯ মহামারীর দরুণ আন্তর্জাতিক যোগদিবস উদযাপনের জন্য বড় সমাবেশের পরামর্শ দেওয়া হয়নি। এই বিষয়টিকে বিবেচনায় রেখে কেন্দ্রীয় সরকার বাড়িতে থেকেই পরিবারের সদস্যদের সঙ্গে যোগ দিবস উদযাপনের জন্য সাধারণ মানুষকে উৎসাহিত করেছে। কেন্দ্রীয় আয়ুষ মন্ত্রকও সোশ্যাল ও ডিজিটাল মিডিয়া প্ল্যাটফর্মগুলিকে যোগ দিবস উদযাপনের জন্য সর্বতোভাবে কাজে লাগিয়েছে।
আন্তর্জাতিক যোগ দিবস উপলক্ষে কেন্দ্রীয় আয়ুষ মন্ত্রী শ্রী শ্রীপাদ নায়েক বলেছেন, এই দিবস সর্ববৃহৎ গণস্বাস্থ্য আন্দোলনে পরিণত হয়েছে। “এখন বিশ্বের প্রতিটি দেশ আন্তর্জাতিক যোগ দিবস উদযাপনে সামিল হচ্ছে এবং সাধারণ মানুষ যোগকে সাদরে আলিঙ্গণ করে ভারতীয় সংস্কৃতি ও ঐতিহ্যের উদযাপন হিসাবে স্বীকার করে নিয়েছেন”, বলে তিনি অভিমত প্রকাশ করেন।
শ্রী নায়েক আরও বলেন, যোগ সম্পর্কে সচেতনতা বাড়াতে প্রধানমন্ত্রী শ্রী মোদীর পরিকল্পনা-প্রসূত ‘মাই লাইফ, মাই যোগা’ ভিডিও ব্লগিং প্রতিযোগিতায় অত্যন্ত আকর্ষণীয় হয়ে উঠেছে।
শ্রী নায়েক আরও বলেন, যোগ দিবস উদযাপনের ক্ষেত্রে মন্ত্রকের প্রচেষ্টায় সাধারণ মানুষ সহ শিক্ষা প্রতিষ্ঠান, সরকারি সংস্থা, বাণিজ্যিক সংস্থা, শিল্প সংস্থা ও সাংস্কৃতিক সংগঠনগুলি সক্রিয়ভাবে যোগ দিচ্ছে। বর্তমান কোভিড-১৯ মহামারীর দরুণ আয়ুষ মন্ত্রক বাড়িতে থেকেই যোগচর্চা, পরিবারের সঙ্গে যোগাভ্যাসের ওপর গুরুত্ব দিয়ে আসছে। এই উপলক্ষে মন্ত্রকের সচিব শ্রী বৈদ্য রাজেশ কোতেচা বলেন, বর্তমান পরিস্থিতির প্রেক্ষিতে আন্তর্জাতিক যোগ দিবসে স্বাস্থ্যগত উপকারিতাগুলির পাশাপাশি, নিয়মিত বাড়িতেই যোগচর্চার ব্যাপারে গুরুত্ব দেওইয়া হচ্ছে। তিনি আরও জানান, আয়ুষ সঞ্জিবনী মোবাইল অ্যাপ চালু করা হয়েছে। উদ্দেশ্য হ’ল – ৫০ লক্ষ মানুষের যোগ সম্পর্কিত নিয়মিত অভ্যাসের বিষয়ে তথ্য সংগ্রহ করা। এছাড়াও, মন্ত্রকের পক্ষ থেকে দূরদর্শন ও সোশ্যাল মিডিয়াগুলিতে যোগচর্চার প্রসারের জন্য ‘কমন যোগা প্রোটোকল’ নামে এক প্রশিক্ষণ কর্মসূচি সম্প্রচারিত হচ্ছে। দূরদর্শনের সমস্ত চ্যানেলে মোরারজী দেশাই ন্যাশনাল ইন্সটিটিউট অফ যোগার বিশেষজ্ঞরা যোগচর্চার ব্যাপারে প্রশিক্ষণ দিচ্ছেন।
(CG/BD/SB
মানবসম্পদবিকাশমন্ত্রক
চতুর্থ পর্যায়ে পরীক্ষা পে চর্চা-২০২১ এর জন্য রেজিস্ট্রেশন প্রক্রিয়া আজ শুরু : কেন্দ্রীয় শিক্ষা মন্ত্রী
এ বছর পরীক্ষা পে চর্চা ভার্চ্যুয়াল পদ্ধতিতে আয়োজিত হবে
নয়াদিল্লি, ১৮ ফেব্রুয়ারি, ২০২১
কেন্দ্রীয় শিক্ষা মন্ত্রী শ্রী রমেশ পোখরিয়াল ‘নিশাঙ্ক’ আজ এখানে জানিয়েছেন, স্কুল পড়ুয়া, শিক্ষক-শিক্ষিকা ও অভিভাবকদের সঙ্গে প্রধানমন্ত্রীর মতবিনিময় অনুষ্ঠান, যা পরীক্ষা পে চর্চা নামে পরিচিত, তা এবার সোস্যাল মিডিয়া প্ল্যাটফর্মে আয়োজন করা হচ্ছে। চতুর্থ পর্যায়ের পরীক্ষা পে চর্চা অনুষ্ঠানে অংশগ্রহণের জন্য রেজিস্ট্রেশন প্রক্রিয়াও আজ থেকে শুরু হ’ল।
পরীক্ষা পে চর্চা এমন একটি বহু প্রতীক্ষিত বার্ষিক কর্মসূচি, যেখানে প্রধানমন্ত্রী ছাত্রছাত্রীদের ওপর পরীক্ষার চাপ সামলানো সম্পর্কিত বিভিন্ন প্রশ্নের উত্তর দিয়ে থাকেন। প্রধানমন্ত্রী স্বয়ং বিভিন্ন প্রশ্নের সরাসরি জবাব দেন। শ্রী পোখরিয়াল আরও জানিয়েছেন, এবার এই অনুষ্ঠান ভার্চ্যুয়াল পদ্ধতিতে আয়োজিত হবে। তিনি আরও বলেন, নবম থেকে দ্বাদশ শ্রেণীর ছাত্রছাত্রীরা পরীক্ষা সম্পর্কিত চাপ সামলাতে বিভিন্ন প্রশ্ন MyGov প্ল্যাটফর্মের মাধ্যমে পাঠাতে পারবে। প্রাপ্ত প্রশ্নগুলির মধ্যে সুনির্দিষ্ট কিছু অনুষ্ঠানে অন্তর্ভুক্ত করা হবে। এছাড়াও, MyGov প্ল্যাটফর্মের মাধ্যমে বিদ্যালয় পড়ুয়া, শিক্ষক-শিক্ষিকা এবং অভিভাবকরা তাঁদের লেখনী প্রতিযোগিতামূলক বিভাগে মনোনয়নের জন্য পাঠাতে পারবেন। নির্দিষ্ট কিছু ছাত্রছাত্রী, শিক্ষক-শিখিকা ও অভিভাবককে অনলাইনে অনুষ্ঠানে অংশগ্রহণের জন্য আমন্ত্রণ জানানো হবে। অংশগ্রহণকারী সকলকে পরীক্ষা পে চর্চা সংক্রান্ত বিশেষ কীট বা পঠন-পাঠন সামগ্রী দেওয়া হবে। অনলাইনে প্রতিযোগিতামূলক বিভাগে লেখনী পাঠানোর শেষ তারিখ আগামী ১৪ মার্চ। পোর্টালের লিঙ্ক https://innovateindia.mygov.in/ppc-2021/
ছাত্রছাত্রীদের জন্য প্রতিযোগিতামূলক লেখনী বিভাগে বিভিন্ন বিষয়ের মধ্যে রয়েছে – পরীক্ষা উৎসবের মতো, একে আনন্দ হিসাবে গ্রহণ করো; অতুল্য ভারত ঘুরে দেখুন এবং নতুনত্ব বিষয় খুঁজে বের করুন; কৃতজ্ঞতা প্রদর্শন। শিক্ষক-শিক্ষিকাদের জন্য প্রতিযোগিতামূলক লেখনী বিভাগে বিভিন্ন বিষয়ের মধ্যে রয়েছে – ১ হাজার ৫০০ শব্দের মধ্যে অনলাইন শিক্ষা ব্যবস্থা – এর উপকারীরা এবং কিভাবে এ ধরনের শিক্ষা ব্যবস্থার মানোন্নয়ন করা যায়। অভিভাবকদের জন্য লেখনী সম্পর্কিত বিষয়ের মধ্যে রয়েছে – আপনার আচার-আচরণই আপনার শিশুর কাছে সবকিছু – তাই, তাদের সর্বদাই উৎসাহিত করুন এবং আপনার শিশুর বন্ধু হয়ে উঠে তার বিষন্নতা দূর করুন।
মানবসম্পদবিকাশমন্ত্রক
ছাত্র-ছাত্রীদের সুবিধার জন্য কেন্দ্রীয় মানব সম্পদ উন্নয়ন মন্ত্রীর পরামর্শ, অনলাইনে শিক্ষাদানের জন্য কেন্দ্রীয় বিদ্যালয় সংগঠনের কয়েকটি পদক্ষেপ
নতুনদিল্লি, ৫ এপ্রিল, ২০২০
দেশজুড়ে কোভিড–১৯ মহামারীর কারণে যে প্রতিরোধমূলক নিয়ন্ত্রণ ব্যবস্থা কার্যকর করা হয়েছে, তার ফলে স্কুলগুলি বন্ধ রয়েছে। কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল 'নিশাঙ্ক', মন্ত্রকের অধীনস্থস্বায়ত্বশাসিত প্রতিষ্ঠানগুলির প্রধানদের নির্দেশ দিয়েছেন, ছাত্র-ছাত্রীদের সুবিধার জন্য প্রয়োজনীয় পদক্ষেপ নিতে হবে। কেন্দ্রীয় বিদ্যালয় সংগঠন এজন্য ছাত্র-ছাত্রীদের অনলাইনের মাধ্যমে পাঠদানে উদ্যোগী হয়েছে।
কেন্দ্রীয় বিদ্যালয় সংগঠনের শিক্ষক-শিক্ষিকারা বিদ্যালয় বন্ধের এই সময়ে ডিজিটাল প্ল্যাটফর্ম ব্যবহার করে শিক্ষাদান করছেন। সংগঠনের অধ্যক্ষরা এই ব্যবস্থায় উৎসাহ দানের জন্য শিক্ষক-শিক্ষিকাদের প্রতি কিছু নীতি নির্দেশিকা জারী করেছেন।
এন.আই.ও.এস প্ল্যাটফর্মের মাধ্যমেঃ-
৭ এপ্রিল থেকেস্বয়ম প্রভা পোর্টালের মাধ্যমে এন.আই.ও.এস-এর মাধ্যমিক এবং উচ্চমাধ্যমিক ছাত্র-ছাত্রীদের জন্য ব্যবহৃত বিষয়গুলি কেন্দ্রীয় বিদ্যালয় সংগঠনের ছাত্র-ছাত্রীরা ব্যবহার করতে পারবেন। শিক্ষক শিক্ষিকারা এবিষয়ে ছাত্র-ছাত্রী এবং তাঁদের অভিভাবকদের জানাতে ইমেল, হোয়াটস অ্যাপ এবং এস.এম.এস ব্যবহার করছেন।
কেন্দ্রীয় বিদ্যালয় সংগঠন এই ওয়েব পোর্টালের মাধ্যমে পাঠদানের জন্য কয়েকজন শিক্ষক-শিক্ষিকাকে বাছাই করেছে। এই শিক্ষক-শিক্ষিকারা প্রতিদিন সকালবেলা পাঠদানের জন্য তাদের বক্তব্য রেকর্ড করবেন এবং বিষয়গুলি এই পোর্টালে আপলোড করে দেবেন। এরপর ছাত্র-ছাত্রীদের কোনো প্রশ্ন থাকলে সরাসরি মতবিনিময়ের অধিবেশনে সেগুলি আলোচনা হবে।
এই পুরো প্রক্রিয়াটি সম্পন্ন করার জন্য এন.আই.ও.এস এবং এন.সি.ই.আর.টি, তাদের পোর্টাল ব্যবহারের পাশাপাশি টেলিভিশনের মাধ্যমেও পাঠদান করাবে। এন.আই.ও.এস-এর কোর্সগুলি ম্যাসিভ ওপেন অনলাইন কোর্স -এ পাওয়া যাবে। https://swayam.gov.in/nc_details/NIOS এই পোর্টালে মাধ্যমিক এবং উচ্চমাধ্যমিক স্তরের সমস্ত প্রধান প্রধান বিষয়গুলি পাঠ আপলোড করা থাকবে।
এছাড়া মাধ্যমিক স্তরের ছাত্র-ছাত্রীদের জন্য পাঠগুলি ডি.টি.এইচ-এর ২৭ নম্বর চ্যানেল–পাণীণী
https://www.swayamprabha.gov.in/index.php/program/current/27 এই লিঙ্কে পাওয়া যাবে।
ডি.টি.এইচ-এর ২৮ নম্বর চ্যানেল শারদা-র মাধ্যমে উচ্চমাধ্যমিক স্তরের ছাত্র-ছাত্রীদের জন্য পাঠগুলি
https://www.swayamprabha.gov.in/index.php/channel_profile/profile/28 এই লিঙ্কে পাওয়া যাবে।
এছাড়াও ইউটিউব-এর মাধ্যমে ছাত্র-ছাত্রীরা বাড়িতে বসেই লেখাপড়া করতে পারবেন। মাধ্যমিক স্তরের ছাত্র-ছাত্রীদের জন্য ইউটিউব চ্যানেল হল - https://www.youtube.com/channel/UC1we0IrHSKyC7f30wE50_hQ
উচ্চমাধ্যমিক স্তরের ছাত্র-ছাত্রীরা https://www.youtube.com/channel/UC6R9rI-1iEsPCPmvzlunKDg এই ইউটিউব চ্যানেলের মাধ্যমে লেখাপড়া করতে পারবেন।
এন.সি.ই.আর.টি, ডি.টি.এইচ টিভির ৩১ নম্বর চ্যানেল,স্বয়ম প্রভায় নবম থেকে দ্বাদশ শ্রেণির ছাত্র-ছাত্রীদের জন্য পাঠদানের ব্যবস্থা করেছে।
এগুলি ছাড়াও দীক্ষা, ই-পাঠশালার মতো বিনামূল্যে কয়েকটি ডিজিটাল প্ল্যাটফর্মও রয়েছে।
(CG/CB
সংস্কৃতিমন্ত্রক
‘হর ঘর তিরঙ্গা’ ওয়েবসাইটে ত্রিবর্ণ রঞ্জিত পতাকার সঙ্গে ৫ কোটির বেশি নাগরিকের সেলফি আপলোড হয়েছে
নয়াদিল্লি, ১৫ আগস্ট ২০২২
প্রধানমন্ত্রী শ্রী নরেন্দ্র মোদী ২২ জুলাই দেশবাসীকে ‘হর ঘর তিরঙ্গা’ অভিযানে অংশগ্রহণের যে আহ্বান জানিয়েছিলেন, তারই ফলশ্রুতিতে ‘হর ঘর তিরঙ্গা’ ওয়েবসাইটে ৫ কোটির বেশি দেশবাসী ত্রিবর্ণ রঞ্জিত জাতীয় পতাকার সঙ্গে সেলফি তুলে আপলোড করেছেন।
দেশ স্বাধীনতার ৭৬তম বর্ষে পদার্পণ করেছে। এই উপলক্ষে কেন্দ্রীয় সংস্কৃতি মন্ত্রকের ‘আজাদি কা অমৃত মহোৎসব’ কর্মসূচির আওতায় ৭৫ সপ্তাহব্যাপী নানা কর্মসূচী পালিত হয়েছে। এর অন্তিম পর্বে ‘হর ঘর তিরঙ্গা’ অভিযানের আয়োজন করা হয়। দেশের ত্রিবর্ণ রঞ্জিত জাতীয় পতাকার সঙ্গে আত্মিক যোগাযোগ বাড়াতে কর্মস্থল বা বাড়িতে সকলকে এই পতাকা উত্তোলনের আহ্বান জানানো হয়। পুরো প্রক্রিয়াটির মধ্য দিয়ে পতাকার সঙ্গে ব্যক্তিগত এবং মানসিক সংযোগ প্রকাশ করার জন্য এক অভিনব উদ্যোগ নেওয়া হয়। দেশবাসীর মধ্যে দেশাত্মবোধ আরও বেশি করে সঞ্চারিত করতে পতাকা উত্তোলনের পর সেই পতাকার সঙ্গে নিজস্বী বা সেলফি তোলা হয়েছে। এরপর সেই সেলফি www.harghartiranga.com ওয়েবসাইটে আপলোড করা হয়।
স্বাধীনতা দিবসের সকালে প্রধানমন্ত্রী বলেন, গত কয়েকদিন ধরে দেশজুড়ে একটি সমষ্টিগত শক্তি অনুভব করা সম্ভব হয়েছে। এই শক্তিই ভারতের সবথেকে বড় সম্পদ, স্বাধীনতা সংগ্রামের দিনগুলিতে যার বহিঃপ্রকাশ ঘটেছিল। ১৫ আগস্ট বিকেল ৪টে পর্যন্ত ৫ কোটি ‘তিরঙ্গা সেলফি’ বা ত্রিবর্ণ রঞ্জিত পতাকার সঙ্গে নিজস্বী আপলোড হওয়ার মধ্য দিয়ে সকলে মিলে একসঙ্গে অমৃত মহোৎসব উদযাপনের প্রতিফলন ঘটেছে। প্রধানমন্ত্রী স্বাধীনতা দিবসের ভাষণে বলেন, “পরবর্তী ২৫ বছর দেশের বিকাশে যুবশক্তিকে নিয়োজিত হওয়ার আহ্বান জানাই। সমগ্র মানবজাতির উন্নয়নে আসুন আমরা একযোগে কাজ করি। এটিই ভারতের শক্তি।”
কেন্দ্রীয় সংস্কৃতি, পর্যটন ও উত্তর-পূর্বাঞ্চলীয় উন্নয়ন মন্ত্রী শ্রী জি কিষাণ রেড্ডি বলেছেন, ৫ কোটি ‘তিরঙ্গা সেলফি’র মধ্য দিয়ে দেশবাসীর দেশের প্রতি অঙ্গীকার প্রতিফলিত। এর মধ্য দিয়ে জাতিকে অগ্রাধিকার দেওয়ার মানসিকতা প্রকাশিত হয়েছে। তিনি সকলকে ধন্যবাদ জানিয়ে বলেন, মাতৃভূমির সঙ্গে হৃদয়ের যোগ এবং ভালোবাসা প্রকাশের এটি একটি বিশেষ মুহূর্ত।
PG/CB/DM/
(Visitor Counter : 114
কেন্দ্রীয়মন্ত্রিসভা
কেন্দ্রীয় মন্ত্রিসভা কেন্দ্রশাসিত লাদাখের জন্য একটি সুসংবদ্ধ বহু উদ্দেশ্যসাধক নিগম গঠনের প্রস্তাব অনুমোদন করেছে
মোট ২৫ কোটি টাকার শেয়ার ক্যাপিটাল সহ নিগমটি এই কেন্দ্রশাসিত অঞ্চলের উন্নয়নের এ ধরনের প্রথম প্রতিষ্ঠান হয়ে উঠবে
এই নিগম শিল্প, পর্যটন, পরিবহণ সহ স্থানীয় পণ্য ও হস্তশিল্পের বিপণনে কাজ করবে
লাদাখের পরিকাঠামো উন্নয়নে প্রধান নির্মাণকারী সংস্থা হিসেবে এই নিগম কাজ করবে
কর্মসংস্থানের সুযোগ সৃষ্টির পাশাপাশি লাদাখ অঞ্চলের সার্বিক ও সুসংহত বিকাশের মাধ্যমে এই নিগম আত্মনির্ভর ভারতের উদ্দেশ্য বাস্তবায়িত করবে
নয়াদিল্লি, ২২ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় কেন্দ্রীয় মন্ত্রিসভা কেন্দ্রশাসিত লাদাখের জন্য একটি সুসংবদ্ধ বহু উদ্দেশ্যসাধক পরিকাঠামো উন্নয়ন নিগমের প্রস্তাব অনুমোদন করেছে।
একইসঙ্গে মন্ত্রিসভা এই নিগমের ম্যানেজিং ডায়রেক্টর পদ সৃষ্টি সহ বেতনক্রম ১ লক্ষ ৪৪ হাজার ২০০ টাকা থেকে ২ লক্ষ ১৮ হাজার ২০০ টাকার মাসিক বেতনের প্রস্তাবও মঞ্জুর করেছে।
এই নিগমের স্বীকৃত শেয়ার মূলধনের পরিমাণ হবে ২৫ কোটি টাকা এবং নিগমের কাজকর্ম পরিচালনায় বার্ষিক খরচের পরিমাণ দাঁড়াবে প্রায় ২ কোটি ৪২ লক্ষ টাকা। লাদাখ অঞ্চলে এই নিগম এ ধরনের নতুন প্রতিষ্ঠান হয়ে উঠতে চলেছে। উল্লেখ করা যেতে পারে নবগঠিত লাদাখ কেন্দ্রশাসিত অঞ্চলে এ ধরনের কোনও প্রতিষ্ঠান নেই। এই প্রতিষ্ঠানটি গড়ে উঠলে কর্মসংস্থানের সুযোগ সৃষ্টির পাশাপাশি বিভিন্ন ধরনের উন্নয়নমূলক কর্মকাণ্ড আরও ত্বরান্বিত হবে। এই নিগম শিল্প সংস্থা, পর্যটন, পরিবহণ সহ স্থানীয় পণ্যসামগ্রী ও হস্তশিল্পের বিপণনেও কাজ করবে। এমনকি, লাদাখে পরিকাঠামোর উন্নয়নে প্রধান নির্মাণকারী সংস্থা হিসেবেও নিগম দায়িত্ব পালন করবে।
এই নিগম গড়ে উঠলে কেন্দ্রশাসিত লাদাখের সুসংবদ্ধ ও সার্বিক উন্নয়ন আরও ত্বরান্বিত হবে। পক্ষান্তরে, কেন্দ্রশাসিত এই অঞ্চলের সাধারণ মানুষের আর্থ-সামাজিক উন্নয়নে আরও অগ্রগতি হবে।
এই প্রতিষ্ঠানটির ফলে উন্নয়নমূলক কর্মকাণ্ড বহুমুখী রূপ পাবে। এর ফলে মানবসম্পদের বিকাশ ঘটবে এবং এই সম্পদের সর্বাধিক সদ্ব্যবহার সুনিশ্চিত হবে। এমনকি, এই নিগম কেন্দ্রশাসিত লাদাখে পণ্য উৎপাদন ও পরিষেবার ক্ষেত্রে বড় ভূমিকা পালন করবে এবং পণ্যের সুষ্ঠু সরবরাহে সাহায্য করবে। সামগ্রিকভাবে এই নিগম আত্মনির্ভর ভারতের উদ্দেশ্য বাস্তবায়নে সুদূরপ্রসারী ভূমিকা নেবে।
প্রেক্ষাপট
জম্মু ও কাশ্মীর পুনর্গঠন, ২০১৯ অনুযায়ী, পূর্বতন জম্মু ও কাশ্মীর রাজ্যের পুনর্গঠনের ওপর ভিত্তি করে কেন্দ্রশাসিত লাদাখ ২০১৯-এর ৩১ ডিসেম্বর গঠিত হয়। তবে, এই কেন্দ্রশাসিত অঞ্চলে কোনও বিধানসভা নেই।
জম্মু ও কাশ্মীর পুনর্গঠন আইন, ২০১৯-এর ৮৫ নং ধারার আওতায় একটি পরামর্শদাতা কমিটি গঠন করা হয়েছিল। এই কমিটি পূর্বতন জম্মু ও কাশ্মীর রাজ্যের সম্পদের বন্টন ও দায়বদ্ধতা সম্পর্কে সুপারিশ দেওয়ার জন্য গঠন করা হয়েছে। নবগঠিত দুই কেন্দ্রশাসিত অঞ্চল জম্মু ও কাশ্মীর তথা লাদাখের মধ্যে সম্পদের বন্টন ও দায়বদ্ধতার বিষয়টিতে সুপারিশ জানাতে কমিটি গঠন করা হয়েছিল। এই কমিটি তার অন্তর্বর্তীকালীন সুপারিশে আন্দামান ও নিকোবর দ্বীপপুঞ্জ সুসংবদ্ধ উন্নয়ন নিগম লিমিটেডের মতো একটি সুসংবদ্ধ পরিকাঠামো উন্নয়ন লিমিটেড কেন্দ্রশাসিত লাদাখে গঠনের সুপারিশ করে। লাদাখের চাহিদা অনুযায়ী বিভিন্ন উন্নয়নমূলক কর্মকাণ্ড পরিচালনার দায়িত্ব গ্রহণের লক্ষ্যে এই নিগম গঠনের সুপারিশ করা হয়।
কমিটির সুপারিশ অনুযায়ী, কেন্দ্রশাসিত লাদাখ এ ধরনের নিগম গঠনের জন্য সংশ্লিষ্ট মন্ত্রকের কাছে প্রস্তাব পাঠায়। লাদাখের এই প্রস্তাব অর্থ মন্ত্রকের প্রতিষ্ঠান স্থাপন সংক্রান্ত ব্যয় নির্বাহ কমিটি গত এপ্রিল মাসে মঞ্জুর করে।
CG/BD/DM/
(
জাহাজচলাচলমন্ত্রক
জাহাজ মেরামত এবং কাজের উপযোগী করে তুলে নতুন বাণিজ্যিক সুযোগ সুবিধার অন্বেষণে শক্তিশালী অংশীদারিত্বের বিকাশে জিআরএসই-কেপিডিডি ইউনিটের উদ্বোধন
নতুন দিল্লি, ০১ ডিসেম্বর, ২০২১
কলকাতা শ্যামাপ্রসাদ মুখার্জী বন্দরের চেয়ারম্যান শ্রী বীনিত কুমার এবং গার্ডেনরিচ শিববিল্ডার্স অ্যান্ড ইঞ্জিনিয়ার্স লিমিটেডের কার্যনির্বাহী অধিকর্তা তথা চেয়ারম্যান ভারতীয় নৌবাহিনীর অবসরপ্রাপ্ত রিয়ার অ্যাডমিরাল ভি কে সাক্সেনা আজ কলকাতায় যৌথভাবে জিআরএসই-কেপিডিডি  ইউনিটের উদ্বোধন করেছেন। কলকাতার খিদিরপুরে বর্তমান তিনটি ড্রাই ডকের উন্নয়ন এবং ব্যবহার উপযোগী করে তোলার লক্ষ্যে চলতি বছরের ৭ অক্টোবর কেন্দ্রীয় বন্দর, জাহাজ চলাচল এবং জলপথ মন্ত্রী শ্রী সর্বানন্দ সোনওয়ালের উপস্থিতিতে কলকাতা শ্যামাপ্রসাদ মুখার্জী বন্দর এবং দেশের শীর্ষস্থানীয় যুদ্ধ জাহাজ নির্মাণকারী ও মিনি রত্ন শ্রেণীভুক্ত অন্যতম প্রতিরক্ষা রাষ্ট্রায়ত্ত সংস্থা গার্ডেনরিচ শিববিল্ডার্স অ্যান্ড ইঞ্জিনিয়ার্স লিমিটেড -র মধ্যে একটি চুক্তি স্বাক্ষরিত হয়। সেই চুক্তি অনুযায়ী এদিন জিআরএসই-কেপিডিডি ইউনিটের উদ্বোধন করা হয়েছে।
চুক্তির আওতায় জিআরএসই এবং কলকাতা শ্যামাপ্রসাদ মুখার্জী বন্দর প্রতিরক্ষা ও বাণিজ্যিক ক্ষেত্রে জাহাজ মেরামত এবং তা কাজের উপযোগী করে তোলার ক্ষেত্রে নতুন বাণিজ্যিক সুযোগ সুবিধা অন্বেষণে শক্তিশালী অংশীদারিত্বের বিকাশের দিকটি এগিয়ে নিয়ে যাবে। এতে একদিকে যেমন রাজস্ব আদায় বৃদ্ধি পাবে, তেমনই অন্যদিকে দক্ষতা উন্নয়ন, পরিকাঠামো ক্ষেত্রে আধুনিকীকরণ এবং কলকাতায় কর্মসংস্থান সৃষ্টি হবে।
অনুষ্ঠানে জিআরএসই-র কার্যনির্বাহী অধিকর্তা তথা চেয়ারম্যান রিয়ার অ্যাডমিরাল ভি কে সাক্সেনা জানিয়েছেন, উপকূলবর্তী ভারতে বিনিয়োগ ক্ষেত্রে প্রচারমূলক কার্যকলাপের অঙ্গ হিসেবে এই চুক্তির লক্ষ্যই হলো উভয় সংস্থার বিকাশসাধনের পরিকল্পনা গ্রহণ এবং কলকাতার শ্যামাপ্রসাদ মুখার্জী বন্দরের তিনটি বর্তমান ডকের কার্যকারিতা বৃদ্ধি। তিনি বলেন, এই প্রকল্প বাস্তবায়নে জিআরএসই এবং কলকাতা শ্যামাপ্রসাদ মুখার্জী বন্দর একযোগে কাজ করেছে।
কলকাতা শ্যামাপ্রসাদ মুখার্জী বন্দরের চেয়ারম্যান শ্রী বীনিত কুমার নবগঠিত জিআরএসই-কেপিডিডি ইউনিটের গুরুত্ব উল্লেখ করে জানান যে, জিআরএসই এবং কলকাতা শ্যামাপ্রসাদ মুখার্জী বন্দরের মধ্যে সহযোগিতার লক্ষ্যই পূর্বাঞ্চলে জাহাজ মেরামতের ব্যবসায় বিকাশসাধন। উল্লেখ্য, এই রুটে প্রচুর সংখ্যক অভ্যন্তরীণ জাহাজ চলাচল করে থাকে। এতে একদিকে যেমন রাজস্ব আদায় বৃদ্ধি পাবে, তেমনই কর্মসংস্থানের সুযোগ তৈরি হবে বলেও উল্লেখ করেন তিনি। শ্রী কুমার আরও জানান যে, ২০১৯ সাল থেকে নেতাজি সুভাষ ডক, শ্যামাপ্রসাদ মুখার্জী বন্দর এবং কোচিন শিপ ইয়ার্ড লিমিটেড ইউনিটের কোচিন - কলকাতা জাহাজ মেরামত ইউনিট ড্রাই ডক-এর সুবিধাগুলি যথাযথভাবে রক্ষণাবেক্ষণ করে চলেছে। তিনি আরও জানান, সঠিক এবং দক্ষভাবে জাহাজ মেরামত ব্যবস্থাপনার কাজ পরিচালিত হওয়ায় এখন কলকাতা শ্যামাপ্রসাদ মুখার্জী বন্দরের পুনরুজ্জীবন ঘটেছে।
CG/SS/SKD/
(Visitor Counter : 79
ক্ষুদ্র, অতিক্ষুদ্রওমাঝারিশিল্পমন্ত্রক
খাদি এবং গ্রামীণ শিল্পোদ্যোগ কমিশন  পোখরানের মৃৎশিল্পীদের হৃত প্রাচীন গৌরব পুনরুদ্ধারের প্রক্রিয়া শুরু করেছে
নয়াদিল্লী, ২১ জুন, ২০২০
রাজস্থানের জয়সলমীর জেলার ছোট্ট একটি শহর পোখরান। এই শহরটি মৃৎশিল্পের জন্যই বিখ্যাত। এই পোখরানেই ভারত প্রথম পরমাণবিক পরীক্ষা চালিয়েছিল। খাদি এবং গ্রামীণ শিল্পোদ্যোগ কমিশন এবার পোখরানের এই মৃৎশিল্পীদের হৃত গৌরব পুনরুদ্ধারে বিশেষ উদ্যোগ নিয়েছে। এরই অঙ্গ হিসেবে কেভিআইসি আজ মৃৎশিল্পের সঙ্গে যুক্ত ৮০ জন কুমোর পরিবারকে ৮০টি বিদ্যুৎ চালিত কুমোরের চাকা বিতরণ করেছে। এই শিল্পীরা সমৃদ্ধশালী টেরাকোটার কাজ করে থাকেন। পোখরানে ৩০০টি কুমোর পরিবার কয়েক দশক ধরে এই শিল্পের সঙ্গে যুক্ত। কিন্তু বাজারে এই শিল্পের ভালো সাড়া না মেলায় এই কুমোর পরিবারেরা কাজ নিয়ে আশঙ্কার মধ্যে রয়েছেন। অনেকে আবার এই পেশা ছেড়ে দিয়ে অন্য পথ বেছে নিয়েছেন।
কেভিআইসি এই বৈদ্যুতিক চাকা বিতরণ ছাড়াও ১০ জন কুমোরকে নিয়ে গঠিত এক একটি দলের মধ্যে কাদামাটি মাখার জন্য ৮টি বেলুঙ্গের যন্ত্র বিতরণ করেছে। এই যন্ত্রের সাহায্যে মাত্র ৮ ঘন্টায় ৮০০ কেজি কাদামাটি মাখা যাবে। মৃৎশিল্পীদের এই ৮০০ কেজি কাদামাটি তৈরি করতে সাধারণ সময় লাগে ৫ দিন। কেভিআইসি এই গ্রামে ৩৫০ জনের প্রত্যক্ষ কর্মসংস্থানের ব্যবস্থা করেছে। এমনকি কেভিআইসি এই ৮০ জন কুমোরের জন্য ১৫ দিন ধরে প্রশিক্ষণের ব্যবস্থাও করেছিল। কুলহার থেকে শুরু করে ফুলদানি এবং সরু মুখের সঙ্গে গোলাকার বোতল, রান্নার জন্য ব্যবহৃত পাত্র, আলংকারিক সামগ্রীর মতো আকর্ষণীয় ঐতিহ্যবাহী মৃৎশিল্পগুলি তৈরি করার বিষয়ে তাদের প্রশিক্ষণ দেওয়া হয়।
কুমোর শিল্পীরা তাদের মৃৎশিল্পের মাধ্যমে ‘স্বচ্ছ ভারত অভিযান’ এবং ‘আন্তর্জাতিক যোগ দিবস’এর মতো বিষয়গুলি দুর্দান্তভাবে ফুটিয়ে তুলেছিলেন।
(ভিডিও কনফারেন্সের মাধ্যমে বৈদ্যুতিক চাকা এবং অন্যান্য সরঞ্জাম বিতরণের পর কেভিআইসি-র চেয়ারম্যান শ্রী বিনয় কুমার সাকশেনা বলেন, প্রধানমন্ত্রী যে ‘আত্মনির্ভর ভারত’ গঠনের ডাক দিয়েছিলেন এবং মৃৎশিল্পের পুনরুজ্জীবনের মাধ্যমে কুমোরশিল্পীদের কর্মসংস্থান ও স্বরোজগারের লক্ষ্যে যে উদ্যোগ নেওয়া হয়েছিল তারই অঙ্গ হিসেবে এই পদক্ষেপ গ্রহণ করা হয়েছে। তিনি বলেন, পোখরান এতোদিন পর্যন্ত কেবলমাত্র পারমাণবিক পরীক্ষা চালানোর স্থান হিসেবেই পরিচিত ছিল। কিন্তু খুব শীঘ্রই সূক্ষ্ম মৃৎশীল্পের স্থান হিসেবে নতুন পরিচিতি লাভ করবে। কুমোর শিল্পীদের মূল স্রোতে ফিরিয়ে আনার জন্য ‘কুমোর স্বশক্তিকরণ যোজনা’ নিয়ে আসা হয়েছে। এই যোজনার মাধ্যমে কুমোর শিল্পীদের অত্যাধুনিক যন্ত্র সরবরাহ করা হচ্ছে এবং তাদের প্রশিক্ষণের ব্যবস্থা করা হয়েছে। কেভিআইসি-র চেয়ারম্যান আরও জানান,বারমেঢ় এবং জয়সলমীর রেল স্টেশনে যাতে কুমোর শিল্পীরা তাদের সামগ্রী বিক্রি করতে পারেন,এ জন্য সহায়তা দানের ক্ষেত্রে রাজস্থানে কেভিআইসি-র রাজ্য অধিকর্তাকে নির্দেশ দেওয়া হয়েছে। তিনি বলেন, এই দুটি স্টেশন ছাড়াও ৪০০টি রেল স্টেশনে কেবলমাত্র মাটি বা পোড়ামাটির হাঁড়িতে খাবারের জিনিস বিক্রি করতে বলা হয়েছে।
কেভিআইসি রাজস্থান, উত্তরপ্রদেশ, মধ্যপ্রদেশ, হিমাচলপ্রদেশ, মহারাষ্ট্র, জম্মু-কাশ্মীর, হরিয়ানা, পশ্চিমবঙ্গ, আসাম, গুজরাত, তামিলনাড়ু, ওড়িশা, তেলেঙ্গানা এবং বিহারে মতো রাজ্যগুলির প্রত্যন্ত অঞ্চলে ‘কুমোরস্বশক্তিকরণ প্রকল্প’ চালু করেছে। রাজস্থানের জয়পুর, কোটা, ঝালোয়ার এবং শ্রীগঙ্গানগর জেলাগুলিতে বেশকিছু কুমোর শিল্পী এই কর্মসূচির মাধ্যমে উপকৃত হয়েছেন। এরফলে কুমোর শিল্পীদের আয় ৭ থেকে ৮ গুন বেড়েছে।
CG/SS/NS